**Ministru kabineta noteikumu projekta "Grozījumi Ministru kabineta 2015. gada 29. septembra noteikumos Nr. 558 "*De minimis* atbalsta uzskaites un piešķiršanas kārtība zvejniecības un akvakultūras nozarē"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Komisijas 2014. gada 27. jūnija (ES) Regula Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr. 717/2014) un Lauksaimniecības un lauku attīstības likuma 5. panta septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik atbalsts zivsaimniecības un akvakultūras nozarē, kurš tiek piešķirts kā *de minimis* atbalsts, tiek administrēts un uzraudzīts atbilstoši Ministru kabineta 2015. gada 29. septembra noteikumiem Nr. 558 „*De minimis* atbalsta uzskaites un piešķiršanas kārtība zvejniecības un akvakultūras nozarē” (turpmāk – noteikumi Nr. 558).  Lai saņemtu atbalstu Eiropas Savienības vai valsts atbalsta shēmā, atbalsta pretendents iesniedz iesniegumu attiecīgo atbalstu administrējošai iestādei. Ja šo atbalstu ir nepieciešams piešķirt kā *de minimis* atbalstu, atbalsta pretendents, ievērojot noteikumu Nr.558 2.punktu, iesniedz iesniegumu arī *de minimis* atbalsta piešķiršanai (1.pielikums). Lai varētu samazināt administratīvo slogu, noteikumu Nr.558 1.pielikumu ir paredzēts papildināt ar normu, kas paredz iespēju šajā veidlapā norādīt arī konkrētā atbalsta pasākuma nosaukumu, un tas savukārt atbalsta pretendentam, piesakoties uz atbalstu, dos iespēju aizpildīt tikai vienu iesniegumu.  Lai Lauku atbalsta dienesta elektroniskajā pieteikšanās sistēmā (EPS) nodrošinātu informāciju par datumu, kurā atbalsta sniedzējs ir pieņēmis lēmumu par *de minimis* atbalsta piešķiršanu, noteikumu projekta 2. pielikuma 4. punkts papildināts ar prasību atbalsta sniedzējam 2. pielikumā norādīt arī *de minimis* atbalsta piešķiršanas lēmuma datumu. |
|  | Projekta izstrādē iesaistītās institūcijas | Noteikumu projektu ir sagatavojusi Zemkopības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai netiešās pārvaldes iestādes, Latvijas Republikā reģistrētas komercsabiedrības un fiziskas personas kā potenciālie *de minimis* atbalsta projektu iesniegumu iesniedzēji un projektu īstenotāji |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību, jo noteikumu projekts nosaka nevis *de minimis* atbalsta piešķiršanu, bet gan tā piešķiršanas un uzskaites kārtību. |
| 3. | Administratīvo izmaksu monetārs novērtējums | Noteikumu projekts nenosaka *de minimis* atbalsta piešķiršanu, bet paredz tā piešķiršanas un uzskaites kontroles kārtību. Minētā kārtība tiks piemērota tikai tad, ja nozaru ministrijas izstrādās atbalsta programmas, kurās paredzēs *de minimis* atbalsta piešķiršanu. Administratīvo izmaksu palielinājums nav paredzēts. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tā kā noteikumu projekts nosaka tikai *de minimis* atbalsta uzskaites, piešķiršanas un kontroles kārtību un paredz nosacījumus, kas izriet tieši no Komisijas regulas Nr. 717/2014, noteikumu projekta izstrādē nav nepieciešams iesaistīt sabiedrības pārstāvjus. |

*Anotācijas III, IV, V un VII sadaļa – projekts šīs jomas neskar.*

Zemkopības ministrs J. Dūklavs

Zemkopības ministrijas valsts sekretāre D.Lucaua

Štromberga 67027216

Inese.Stromberga@zm.gov.lv